ועדת ביטחון הפנים, כנסת 24, פרוטוקול מספר 2, 2021-09-13 09:45

מירב בן ארי: בוקר טוב לכולם.

מירב בן ארי: אני שמחה מאוד לפתוח את הישיבה הראשונה של הוועדה לביטחון פנים של הכנסת.

מירב בן ארי: זה אירוע מרגש, חשוב מאוד.

מירב בן ארי: פעם ראשונה שיש ועדה כזאת בכלל, אבל נאמר את כל מילות הפתיחה עם השר.

מירב בן ארי: אני שמחה מאוד, ואני גם שמחה על הצוות המיוחד שיש לנו פה, לאה ומירי, שזה הפך ליום-יומי, כולל שישי ושבת, וחברי חבר הכנסת מאיר יצחק הלוי, שהוא גם חבר יקר, שאני שמחה שהוא איתנו בוועדה.

מירב בן ארי: אנחנו רק רוצים להעלות לסדר-היום את הנושא של הקמת ועדת משנה בנושאים חסויים ומסווגים.

מירב בן ארי: אפתח ואומר, היום 13 בספטמבר, ז' בתשרי תשפ"ב.

מירב בן ארי: נצביע על הקמת ועדת משנה לנושאים חסויים ומסווגים של הוועדה לביטחון פנים.

מירב בן ארי: חברי הוועדה כרגע, מאיר יצחק הלוי וחברת הכנסת רות וסרמן לנדה, שמתנצלת על זה שהיא לא נמצאת היום כי היא נמצאת בנסיעת עסקים חשובה מאוד בוושינגטון.

מירב בן ארי: רצתה מאוד להיות.

מירב בן ארי: היא תצטרף לוועדת המשנה החסויה.

מירב בן ארי: נחכה גם לשני חברי האופוזיציה, ואני אהיה יושבת הראש של הוועדה החסויה של הוועדה לביטחון פנים.

מירב בן ארי: מי בעד הקמת הוועדה?

מירב בן ארי: שיקלי, אתה חבר ועדה לביטחון פנים?

עמיחי שיקלי: לא, אבל אני בעד.

מירב בן ארי: שלושה בעד.

מירב בן ארי: מי נגד הקמת הוועדה?

מירב בן ארי: מי נמנע?

מירב בן ארי: בעד – 3

מירב בן ארי: נמנעים – אין

מירב בן ארי: שלושה בעד.

מירב בן ארי: ההצעה עברה ואני נועלת את הישיבה הזאת.

מירב בן ארי: בעוד חמש דקות נפתח את ישיבת הוועדה הבאה.